OzLabs/hebrew-wiki-articles huggingface dataset:
ליגת הכדורגל הלאומית (דרום אפריקה)

ליגת הכדורגל הלאומית (באנגלית: National Football League) הייתה הליגה המקצוענית הבכירה בכדורגל בדרום אפריקה, שהוקמה בשנת 1959. תחילה קיבלה הליגה התנגדות נוקשה מצד SAFA, הגוף המנהל ששלט על מגרשי הכדורגל הגדולים במחוז והייתה חברה בפיפ"א.

בתחילה, רק שני אזורים בדרום אפריקה היו מיוצגים - טרנסוואל ודרבן - אך בהדרגה הליגה הפכה לייצוגית יותר גאוגרפית. המחוזות שהצטרפו לליגה בשנת 1959 היו - טרנסוואל (9 קבוצות) - ריינג'רס, ז'רמיסטון קאליס, ארקדיה, בנוני יונייטד, רנדפונטיין, פרטוריה סיטי, ברקפן יונייטד, יוהנסבורג סיטי וסאות'פארק. נטאל (3 קבוצות) עם דרבן סיטי, דרבן יונייטד ומריצבורג סלטיק. הליגה החלה ב-4 ביולי 1959 (שוחק רק סיבוב אחד).

פלייאוף עם מערך העפלה והדחה הוצג בשנת 1962, והליגה התפשטה לקייפטאון (1962), בלומפונטיין (1963) ופורט אליזבת (1964). הליגה השנייה הוקמה בשנת 1969, כאשר האלופות עלו לליגה I.<ref></ref><ref></ref> הליגה הייתה תחרותית בעידן האפרטהייד, ורק שחקנים לבנים הורשו להשתתף. עם זאת, כמה קבוצות ליגת הכדורגל הלאומית נסעו למדינות שכנות לשחק משחקי ידידות.

עם זאת, שחקנים שחורים אכן השתתפו בתחרות. הראשון לעשות זאת היה וינסנט יוליוס, שייצג את מועדון ארקדיה שפרדס בשנת 1976 מול היילנדס פארק. היילנדס פארק מחתה על נוכחותו של יוליוס אך מנהלת הליגה אפשרה לו לשחק. משרד הפנים הדרום אפריקני לא ביצע שום צעד לאחר ששוכנע על ידי מנהלי ארקדיה שהסיפור יסופר בכל רחבי העולם ויטיל צל על מפלגת השלטון ויציג אותה באור רע.

כשהליגה פורקה אחרי 18 שנה בשנת 1977, היא הוחלפה על ידי ליגה לא גזעית. בפועל, התרחש מיזוג בין ליגת הכדורגל הלאומית (ללבנים) לליגת הכדורגל הלאומית המקצוענית (לשחורים), כדי להפוך לליגת NPSL. בשנת 1997 הליגה הוחלפה על ידי ליגת העל הדרום-אפריקאית.

== זוכות ==
{| class="wikitable"
! שנה
! זוכה
|-
| 1959
| דרבן סיטי (1)
|-
| 1960
| היילנדס פארק (1)
|-
| 1961
| דרבן סיטי (2)
|-
| 1962
| היילנדס פארק (2)
|-
| 1963
| אדינגטון (1)
|-
| 1964
| היילנדס פארק (3)
|-
| 1965
| היילנדס פארק (4)
|-
| 1966
| היילנדס פארק (5)
|-
| 1967
| פורט אליזבת סיטי (1)
|-
| 1968
| היילנדס פארק (6)
|-
| 1969
| דרבן ספרס (2*)
|-
| 1970
| דרבן סיטי (3)
|-
| 1971
| הלניק (1)
|-
| 1972
| דרבן סיטי (4)
|-
| 1973
| קייפטאון סיטי (1)
|-
| 1974
| ארקדיה שפרדס (1)
|-
| 1975
| היילנדס פארק (7)
|-
| 1976
| קייפטאון סיטי (2)
|-
| 1977
| היילנדס פארק (8)
|}
* אדינגטון נודע בשם דורבן ספרס כשזכו באליפות השנייה שלהם.
מקור:<ref></ref>
==סטטיסטיקה==
{| class="wikitable sortable" style="text-align: right; font-size:95%;"
! קבוצה
! כמותתארים
! שנים
|-
| היילנדס פארק
|<center>8</center>
| 1960, 1962, 1964, 1965, 1966, 1968, 1975, 1977
|-
| דרבן סיטי
|<center>4</center>
| 1959, 1961, 1970, 1972
|-
| דרבן ספרס
|<center>2</center>
| 1963, 1969
|-
| קייפטאון סיטי
|<center>2</center>
| 1973, 1976
|-
| פורט אליזבת סיטי
|<center>1</center>
| 1967
|-
| הלניק
|<center>1</center>
| 1971
|-
| ארקדיה שפרדס
|<center>1</center>
| 1974
|}

==קישורים חיצוניים==

== הערות שוליים ==

קטגוריה:דרום אפריקה: כדורגל
קטגוריה:ליגות כדורגל אפריקניות
קטגוריה:אפרטהייד
ליגת הכדורגל הבכירה (דרום אפריקה)

ליגת הכדורגל הבכירה (Premier Soccer League, ראשי תיבות PSL) היא איגוד ספורט לאומי האחראי על ניהול שתי חטיבות הכדורגל המקצועניות בדרום אפריקה: ליגת העל והליגה הראשונה, השנייה בחשיבותה.

ה-PSL היא מנהלת הליגה והיא נוצרה בעקבות הסכם בין ליגת הכדורגל הלאומית ושרידי ליגת הכדורגל הלאומית המקצוענית (NPSL) .

האגודה פועלת כגוף שליטה וכארגון המנהל את התחרות. PSL מזוהה עם ההתאחדות לכדורגל דרום אפריקה (SAFA) אך SAFA אינה מנהלת את תחרויות הכדורגל של PSL. הליגה הראשונה הלאומית (NFD) היא הליגה השנייה בחשיבותה בכדורגל בקרב המועדונים של דרום אפריקה. קבוצות שיורדות מהליגה המאורגנת של PSL מתחרות בליגה השנייה של התאחדות הכדורגל.

== תחרויות ==
ליגת הכדורגל הבכירה מוכרת את זכויות השמות של התחרויות שלה לספונסרים. PSL מארגנת את התחרויות הבאות:

; תחרויות ליגה
* ליגת העל של דרום אפריקה / ליגת PSL
* הליגה הראשונה הלאומית / NFD

; טורנירי גביע
* גביע נדבנק
* גביע הנוק-אאוט של טלקום
* MTN 8

== נשיאים ==
* טרבור פיליפס (1996–1998)
* ג'ו מנדללה (1998–2000)
* רובין פטרסון (2000–2001)
* ט. פיליפס (2002–2007)
* קייטיל סים (2007–2011)
* זולה מג'אבו (2011)
* סטנלי מתיוס (2012)
* קיימברידג' מוקאניין (2013)
* ברנד דה וילרס 2013–2015
* מאטו מדלאלה (2016–ואילך)

== קישורים חיצוניים ==
* 
* [http://www.rsssf.com/tablesz/zafchamp.html אלופי דרום אפריקה], RSSSF.com
קטגוריה:דרום אפריקה: כדורגל
לב חופשי (שיר)

לב חופשי הוא סינגל של הזמר הישראלי מוקי, שיצא לאור ב-10 באוקטובר 2013, כסינגל הראשון ושיר הנושא של אלבומו החמישי, הנושא את אותו השם.

== רקע וכתיבה ==
את השיר כתב מוקי, הלחין הזמר דודו טסה, והפיק מוזיקלית אורי אבני, שהפיק את שאר שירי האלבום "לב חופשי". בשיר, עוסק הדובר בחשבון נפש, לאחר פרידה שעבר. אסף נבו ממאקו הגדיר את השיר כ"שיר רוק איטי שבסיסו רגאיי, מלא ברוח רעננה ואופטימיות" וכ"שיר אישי מלא באמת ורגש אוניברסליים".

== הצלחה ==
השיר זכה להצלחה רבה במצעדי הפזמונים השבועיים. במצעד השבועי של חברת "מדיה פורסט", הגיע השיר בשיאו למקום השני. במצעד השבועי של תחנת הרדיו רשת ג', נכנס השיר היישר אל המקום ה-11, בשיאו הגיע למקום הראשון, נשאר שלושה שבועות בצמרת המצעד, ו-14 שבועות בסך הכל. במצעד הרשמי של גלגלצ, תוך שהגיע בשיאו למקום הראשון, ולאחר שיצא מהמצעד, החליפו השיר "ילד של אבא" של מוקי, שיחד עם "לב חופשי", היה לאחד מן הלהיטים המוצלחים ביותר מתוך האלבום.

גם במצעדי הפזמונים השנתיים זכה השיר להצלחה רבה, תוך שהגיע למקום השישי במצעד השנתי של רשת ג', ולשני במצעד השנתי של גלגלצ, תוך שהמקום הראשון הוא הסינגל השני מתוך האלבום, "ילד של אבא". גם במצעד השנתי של חברת "מדיה פורסט", המאגד בתוכו את השירים המושמעים ביותר בתחנות הרדיו בישראל לשנת 2014, הגיע השיר למקום השני. במצעד המוזיקה שערך אתר "מאקו", הגיע השיר למקום השישי.

== ביקורת ==
מבקר המוזיקה יוסי חרסונסקי העניק לשיר ביקורת באתרו "יוסמיוסיק", בה כתב כי "המוזיקה של דודו טסה, קצב המיד טמפו, והעיבוד של אורי אבני מכניסים למקום שאנטי נינוח, תחושת של רגיעה אחרי הסערה. הנגיעות האפרו-קריביות, העיטור-מעבר בחשמלית, מעניקים תחושה של המנון למיואשים שרוצים לקום מהתחתית לבוקר חדש. זה מוקי, אבל זה מוקי רגוע, ראש טוב. האם להזכיר לו, שעדיין לא הכל טוב בסביבה שהוא חי? בינתיים, נקבל אותו בשאנטי של עשה-טוב-לעצמך, וזה שאנטי אמיתי".

מבקר המוזיקה גל אוחובסקי העניק לאלבום בו נכלל השיר ביקורת חיובית באתר מאקו, וציין את "לב חופשי" ו"אוהב אותך יותר" כ"שני השירים הבולטים באלבום", תוך ששיבח את הלחן של דודו טסה בשני השירים ואמר כי "מוקי חייב לו כרגע לא מעט", והוסיף כי "שני השירים מתאימים מאוד למוקי, ולדמות שלו, כפי היא מתפתחת דרך שיריו וגם דרך הופעותיו כשחקן וכשופט ב'כוכב הבא'".

גם מבקר המוזיקה בן שלו מעיתון הארץ העניק ביקורת לאלבום, באומרו כי השיר "רכב על לחן מנצח, צלצל צפוי אך מספק, כמו מנה איכותית של חומוס־צ'יפס־סלט, ותפס איזו תחושה חמקמקה של אדם שלבו נשבר אך רוחו מחייכת. בקיצור, שיר מיינסטרים ישראלי שפרץ בתנופה מהרדיו ולא עורר צורך עז להעביר תחנה – הישג לא מבוטל בשנים האחרונות".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990052650570205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:שירי מוקי
קטגוריה:שירים בעברית
קטגוריה:שירים על חופש
קטגוריה:סינגלים בהוצאת הליקון
יחסי מצרים–תימן

יחסי מצרים–תימן הם היחסים הדיפלומטיים הרשמיים שבין רפובליקת מצרים הערבית לבין הרפובליקה של תימן.

== היסטוריה ==
יחסי מצרים–תימן הם מאוד עתיקים, ייתכן שאחת מההוכחות העתיקות ביותר שהצביעו על שתי המדינות שהועברו הייתה כי הקיסר המצרי תחותמס השלישי קיבל מתנה מסוחרים סבאיים, וסוחרים תימנים היו הספק העיקרי של קטורת למקדשים מצריים קדומים.

באוגוסט 1950 מינתה ממלכת תימן שגריר בקהיר, שהיה הנציג הדיפלומטי הראשון שמונה על ידי הממלכה.

בעידן המודרני, הצבא המצרי התערב כדי לתמוך במהפכת הקצינים הליברלים התימנים במהלך מהפכת 26 בספטמבר נגד ממלכת תימן, ו-15,000 חיילים מצרים מתו שם במהלך המלחמה. כמו כן, גמאל עבד אל נאצר תמך במהפכת ה-14 באוקטובר בדרום תימן נגד הקולוניזציה האנגלית של עדן.

מצרים ממשיכה למלא תפקיד בסכסוך המתמשך בתימן כיום. מאז מרץ 2015 היא הייתה אחת החברות בקואליציה המונהגת על ידי סעודיה הנלחמת בחות'ים, ומצרים פרסה כ-8,000 חיילים בתימן בשנת 2015.

עד לשנת 2014 היו התימנים פטורים מדרישת ויזה במצרים, אולם גם לאחר מכן הכניסה למצרים קלה עבורם הרבה יותר מאשר מדינות אחרות.

== יחסים כלכליים ==
היקף היצוא המצרי לתימן הגיע ל-62.08 מיליון דולר והיקף היבוא הגיע ל-52.58 מיליון דולר בתקופה מינואר עד מרץ 2010, בעוד היקף היצוא בשנת 2009 הגיע ל-149 מיליון דולר והיבוא ל-26 מיליון דולר.

== נציגויות דיפלומטיות ==
* מצרים מחזיקה בתימן שגרירות בצנעא וקונסוליה כללית בעדן.
* תימן מחזיקה במצרים שגרירות בקהיר.

== הערות שוליים ==
אגם ברטון (אנטארקטיקה)

אגם ברטון המכונה גם לגונת ברטון (באנגלית: Lake Burton וגם Burton Lagoon) הוא אגם מרומיקטי מלוח בגבעות וסטפולד בארץ הנסיכה אליזבת במזרח אנטארקטיקה.

== גאוגרפיה ==

האזור מהווה חלק מטענת אוסטרליה לריבונות על הטריטוריה האנטארקטית האוסטרלית.

שטחו של האגם 1.35 קילומטרים רבועים; עומקו המרבי של האגם 18.3 מטרים; עומקו הממוצע של האגם 7.16 מטרים; נפחו של האגם 8.69 מיליון מטרים מעוקבים.

האגם מכוסה בקרח במשך מרבית חודשי השנה (10 - 11 חודשים בשנה).

במשך מחצית מחודשי השנה תעלה מקשרת בין האגם לבין פיורד קרוק. רוחבה של התעלה 20 מטרים, ועומקה מטר.

=== אזור אנטארקטי מוגן במיוחד ===

אזור האגם מהווה חלק מהאזור האנטארקטי המוגן במיוחד 143.

מחקר הצורניות (הדיאטומות) של האגם הראה כי באגם 41 מינים, וכן מצוי במו מספר עשיר של חיידקים פוטוסינתטיים פסיכרופילים.

מחקרים משנות ה-70 ושנות ה-80 של המאה ה-20 הראו כי הסיבות לכמות המינים הרבה מקורה ברמות המליחות העולות מתחת לפני מפלס הקרח לעבר קרקעית האגם וכתוצאה מכך המים צפופים וכן נוכחות האור בקיץ, והחושך במהלך החורף וכמות החמצן שבמי האגם השפיעו על קיום בית הגידול.

== היסטוריה ==
=== מקור השם ===

האגם נקרא על שמו של ה. ר. ברטון (H. R. Burton), ביולוג שחקר את גבעות וסטפולד.

== לקריאה נוספת ==
* [https://www.nsf.gov/geo/opp/antarct/aca/nsf01151/aca2_spa143.pdf תיאור אזור מוגן במיוחד 143]

<div class="mw-content-ltr">• Johanna Laybourn-Parry, and David A Pearce, [https://www.ncbi.nlm.nih.gov/pmc/articles/PMC2443172/ The biodiversity and ecology of Antarctic lakes: models for evolution], Philos Trans R Soc Lond B Biol Sci. 2007 Dec 29; 362(1488): 2273–2289. Published online 2007 May 21. doi: 10.1098/rstb.2006.1945</div>

<div class="mw-content-ltr">• Burke C.M., Burton H.R. (1988), [https://link.springer.com/chapter/10.1007/978-94-009-3089-6_1 The ecology of photosynthetic bacteria in Burton Lake, Vestfold Hills, Antarctica], Ferris J.M., Burton H.R., Johnstone G.W., Bayly I.A.E. (eds) Biology of the Vestfold Hills, Antarctica. Developments in Hydrobiology, vol 34. Springer, Dordrecht. https://doi.org/10.1007/978-94-009-3089-6_1</div>

<div class="mw-content-ltr">• Hand, R. (1980), [https://www.researchgate.net/publication/286535695_Bacterial_Populations_of_Two_Saline_Antarctic_Lakes Bacterial Populations of Two Saline Antarctic Lakes], https://doi.org/10.1007/978-3-662-26582-6_13</div>

<div class="mw-content-ltr">• J.M. Ferris, H.R. Burton, G.W. Johnstone, I.A.E. Bayly, editors[https://books.google.co.il/books?id=PoHtCAAAQBAJ&pg=PA16&lpg=PA16&dq=%22Lake+Burton+%22+Antarctica&source=bl&ots=5eDfuQ5zwb&sig=ACfU3U2LDuOxcglgFcgscxBfbiDd7ZGQjQ&hl=en&sa=X&ved=2ahUKEwim0p_R37nrAhX0pHEKHYbbCC84HhDoATAHegQIARAB#v=onepage&q=%22Lake%20Burton%20%22%20Antarctica&f=false Biology of the Vestfold Hills, Antarctica: Proceedings of the symposium, Hobart, 1984], P 16</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=2107&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אגם ברטון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ברטון, אגם
ברטון, אגם
ברטון, אגם
ברטון, אגם
ברטון, אגם
ויקיפדיה הסקוטית

ויקיפדיה הסקוטית (בסקוטית: Wikipædia) היא הגרסה הסקוטית של ויקיפדיה ומנוהלת על ידי קרן ויקימדיה. כיום הוויקיפדיה הסקוטית מכילה כ-36,000 ערכים, אך בעבר היו בה כ-58,000 ערכים, כשקרוב ל-20,000 נכתבו בידי משתמש שלא הכיר את המבנה הדקדוקי של השפה נמחקו עקב התגלות המעשה<ref name=":0"></ref><ref name="wikistats"></ref>.

== היסטוריה ==
ויקיפדיה סקוטית נוצרה ב־23 ביוני 2005 והגיעה לראשונה לאלף ערכים בפברואר 2006 ול־5,000 ערכים בנובמבר 2010.

בשנת 2020 משכה ויקיפדיה הסקוטית תשומת לב רבה לאחר שפוסט באתר Reddit ציין כי בפרויקט ישנו מספר גבוה במיוחד של ערכים שנכתבו בסקוטית באיכות נמוכה מאוד על ידי תורם פורה יחיד שערך בוויקיפדיה הסקוטית מאז גיל 12 מבלי לדעת את השפה הסקוטית. לפחות 20,000 ערכים נוצרו על ידי נער אמריקני שאינו דובר את השפה, וכתב מבלי להשתמש בניבים סקוטים מקוריים או במבנה דקדוקי, והשתמש במילון מקוון אנגלי-סקוטי, כדי לתרגם בצורה גסה קטעי ערכים מוויקיפדיה האנגלית.<ref></ref><ref name="inews"></ref> פרופסור רוברט מקול מילאר, יו"ר הבלשנות והשפה הסקוטית באוניברסיטת אברדין, אמר כי רמת הערכים מראה "ידע מוגבל מאוד הן של הסקוטית המודרנית והן על ביטויים קודמים שלה".

== קישורים חיצוניים ==

* 
* הגרדיאן, [https://www.theguardian.com/uk-news/2020/aug/26/shock-an-aw-us-teenager-wrote-huge-slice-of-scots-wikipedia Shock an aw: US teenager wrote huge slice of Scots Wikipedia] 
* [http://stats.wikimedia.org/EN/TablesWikipediaSCO.htm סטטיסטיקות של ויקיפדיה הסקוטית] 

== הערות שוליים ==

קטגוריה:אתרי אינטרנט שהושקו ב-2005
סקוטית
קטגוריה:סקוטלנד: תרבות
קטגוריה:מחלוקות בוויקיפדיה
יחסי בחריין–מצרים

יחסי בחריין–מצרים הם היחסים הדו-צדדיים בין בחריין לבין הרפובליקה הערבית של מצרים.

== היסטוריה == 
מצרים תמכה באופן בולט על ידי משלוח מומחים בתחומי פיתוח שונים בבחריין במשך כמעט מאה שנה, שהבולט שבהם היה השתתפותם של המורים המצריים בהקמת בית הספר הפרטי הראשון בבחריין בשנת 1919. הנוכחות המצרית עדיין בולטת בממלכת בחריין, בעבודתם של מומחים ויועצים מצריים שונים במשרדים רבים, סוכנויות ממשלתיות ומוסדות פרטיים בממלכה.

== יחסים פוליטיים ==
=== תמיכה מצרית בבחריין ===
מצרים הייתה הראשונה שהכריזה על תמיכה רשמית בבחריין לאורך כל תולדותיה, מאז שהייתה אחת המדינות הראשונות שהכירו בעצמאות בחריין בשנת 1971 כדי להתמודד עם הטענות האיראניות, והציגה את שגריר מצרים הראשון בתעודותיו במנאמה בשנת 1973, עד שמצרים אישרה רשמית בשנת 2002 את התיקונים החוקתיים שבחריין שינתה בעקבותיהם למלוכה, עמדתו של השייח' אל-אזהר הגיעה במהלך פגישתו עם נשיא איראן בשולי הפסגה של האסלאם בקהיר בפברואר 2013, שהדגיש את הצורך של כולם לכבד את עצמאות בחריין ואת זהותה הערבית ולא להתערב בענייניה הפנימיים, והוסיף עוד לאיזון המשך התמיכה המצרית בריבונות הממלכה ובערביות.

במהלך המשבר הפנימי בממלכת בחריין מאז פברואר 2011, ההצהרות הרשמיות שפרסם משרד החוץ המצרי לתמיכה בבחריין, אשר בירכו בפברואר 2013 על תחילת הדיאלוג הלאומי שתיאם שר המשפטים והעניינים האסלאמיים עם מפלגות האופוזיציה בבחריין.

=== תמיכת בחריין במצרים ===
בחריין תמכה במצרים בכל תנועות השחרור הלאומיות של מצרים, ובמשך כל המשברים שעמדו בפני העם המצרי לאורך המאה ה-20. במהלך מהפכת הקצינים החופשיים ביולי 1952 תמכה בחריין ברפובליקת מצרים. בחריין הייתה אחת המדינות הערביות הראשונות שחידשו באופן יזום את קשריהן עם קהיר בנובמבר 1987 לאחר תקופת ההחרמה הערבית שבאה בעקבות חתימת מצרים על הסכם השלום עם ישראל. בחריין הייתה אחת המדינות הראשונות שתמכו במהפכת ה-30 ביוני 2013, שכן מנהיגי הממלכה אישרו את תמיכתם בכל ההחלטות התורמות לשמירה על ביטחון ויציבות מצרים.

== ביקורים רשמיים ==
ביולי 2011 ביקר ראש ממשלת מצרים ד"ר עיסאם שרף בבחריין ונפגש עם המלך, ראש הממשלה ונשיאי הפרלמנט ומועצת השורה בבחריין. במהלך הביקור נאמר כי ביטחון בחריין הוא קו אדום עבור מצרים. מלך בחריין חמד בן עיסא אאל ח'ליפה ביקר קהיר באוקטובר 2011, כדי להדגיש את עומק היחסים הרשמיים ההדוקים בין המדינות.

שר החוץ של בחריין השייח' חאלד בן אחמד אל ח'ליפה ומר גאנם אל בואאין, שר החוץ לענייני חוץ של בחריין בישיבות הליגה הערבית, הובילו את המשלחת של בחריין בעבודת הפסגה של ארגון הוועידה האסלאמית שהתקיימה בקהיר בפברואר 2013.

== נציגויות דיפלומטיות ==
* בחריין מחזיקה במצרים שגרירות בקהיר.
* מצרים מחזיקה בבחריין שגרירות במנאמה.

== הערות שוליים ==
וילמוש קוהוט

וילמוש קוהוט (בהונגרית: Vilmos Kohut; 17 ביולי 1906 – 18 בפברואר 1986) היה כדורגלן הונגרי, ששיחק בעמדת החלוץ.

==ביוגרפיה==

קוהוט נולד ב-17 ביולי 1906 בבודפשט שבאימפריה האוסטרו-הונגרית של אותם הימים. הוא התחיל את הקריירה בפרנצווארוש שם שיחק באופן קבוע בעמדת הכנף השמאלי מעונת 1926/27, אז עוד שיחק לצד אגדת הכדורגל מהונגריה, אימרה שלוסר. באותה עונה זכה עימה בליגה ובגביע ההונגרי וכך גם בעונה אחר כך. ב-1928 זכה במתכונת השנייה של גביע מיטרופה, כשהוא כובש צמד בשני משחקי הגמר נגד ראפיד וינה. ב-1932 זכה בליגה מבלי שקבוצתו הפסידה שום משחק באותה עונה לפני שעבר למרסיי הצרפתית שנה אחר כך. ווילי קוהוט, כך כונה שם, הפך במהרה לאחד הכובשים הראשונים בקבוצה. הוא זכה עימה פעמיים בגביע הצרפתי בשנים 1935 ו-1938 כשבשני הגמרים כבש שער אחד נגד סטאד רן ומץ בהתאמה. ב-1937 הם זכו בתואר האליפות. ב-1938 שב לנבחרת הונגריה לגביע העולם שנערך באותה שנה על אדמת צרפת. הוא כבש בניצחון 0–6 על הולנד המזרחית ההולנדית אך לא שותף במשחק הגמר בו נבחרתו הפסידה לאיטליה 4–2. את עונת 1939/40 שיחק בנים שאז חולקה לשחק בליגה האזורית של דרום-מזרח צרפת עקב פרוץ מלחמת העולם השנייה.

==תארים==
;פרנצווארוש
*אליפות הונגריה (4): 1926, 1927, 1928, 1932
*הגביע ההונגרי (3): 1927, 1928, 1932
*גביע מיטרופה: 1928
;מרסיי
*אליפות צרפת: 1937
*הגביע הצרפתי (2): 1935, 1938
;נבחרת הונגריה
*סגנית גביע העולם: 1938

==קישורים חיצוניים ==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני פרנצווארוש
קטגוריה:כדורגלני אולימפיק מרסיי
קטגוריה:כדורגלני נים
קטגוריה:הונגרים שנולדו ב-1906
קטגוריה:הונגרים שנפטרו ב-1986
רם בלינקוב

רם בלינקוב (נולד ב-7 באוקטובר 1955) הוא כלכלן ישראלי ששימש כמנכ"ל משרד האוצר. בעבר כיהן כיו"ר דירקטוריון חברת נת"ע וחברת נמלי ישראל, כממונה על התקציבים, כמנכ"ל משרד הפנים, ובתפקידים נוספים במגזר הציבורי והפרטי בישראל.

== ביוגרפיה ==
נולד בירושלים ליונתן ולדבורה (לבית להב). הוא בעל תואר ראשון בכלכלה ויחסים בינלאומיים ותואר שני במינהל עסקים בהתמחות במימון וחשבונאות, שניהם מהאוניברסיטה העברית בירושלים.<ref name=":0"></ref>

בלינקוב עבד באגף התקציבים בשורת תפקידים בין השנים 1983–1990. בתפקידו האחרון היה סגן הממונה על התקציבים והיה אחראי על תחומי התחבורה, המים, תקשורת ומשרדים מינהליים.<ref name=":0" />

מ־2001 כיהן כמנכ"ל חברת הטלוויזיה בכבלים ערוצי זהב. החל מ־2004 ועד ל־2006 הוביל את המיזוג התפעולי של חברות הכבלים והיה למנכ"ל הראשון של HOT.

בין השנים 2006–2007 כיהן כמנכ"ל משרד הפנים.

בין השנים 2008–2009 כיהן כממונה על התקציבים. הוא התפטר מתפקידו עקב עימות בינו לבין אורי יוגב בעת הדיונים על תקציב המדינה ל־2009 ו־2010 והמשא ומתן עם ההסתדרות בהקשר זה.

לאחר מכן המשיך לכהן בדירקטוריונים של ארגונים פרטיים וציבוריים כגון כפרית, אבן קיסר, חברת נמלי ישראל עד למינויו האחרון כיו"ר דירקטוריון נת"ע - נתיבי תחבורה עירוניים.

ב־2010 נמנה עם מדליקי המשואות בטקס יום העצמאות בהר הרצל.<ref name=":1"></ref>

ב-2021, עוד לפני השבעת ממשלת ישראל השלושים ושש נודע ששר האוצר אביגדור ליברמן מייעד את בלינקוב לתפקיד מנכ"ל משרד האוצר. הוא מונה לתפקיד ב-27 ביוני 2021. במסגרת תפקידו, בלניקוב חבר בוועדה לצמצום הריכוזיות.

באוגוסט 2021, מונה לממלא מקום מנהל רשות החברות הממשלתיות, בנוסף לתפקידו כמנכ"ל משרד האוצר. זאת לאחר שתפקיד מנהל הרשות, לא היה מאויש במשך מספר חודשים. בתפקיד זה כיהן עד מרץ 2022, עם מינויה של מיכל רוזנבוים למנהלת הרשות.

בינואר 2023 הודיע על סיום תפקידו כמנכ"ל משרד האוצר.

=== משפחתו ===
בלינקוב נשוי ואב לשלושה. תושב מבשרת ציון.<ref name=":1" />

סבתו של בלינקוב, חיה בלינקוב לבית צ'יזיק, הייתה אחותם של שרה צ'יזיק שנפלה בקרב תל-חי, של אפרים צ'יזיק שנפל במאורעות תרפ"ט, וכן של ברוך צ'יזיק, חנה צ'יזיק ויצחק חרפי. דודו (שהוא נקרא על שמו), [https://www.izkor.gov.il/עמירם%20בלינקוב/en_5744f6275879190b97c1cf44a9a6a01c עמירם בלינקוב], היה אחד מארבעת חברי ההגנה שנפלו בעת מתקפה על מחנה הצבא הבריטי בשרונה הידועים כ"הארבעה". בן דודו מדרגה שנייה הוא העיתונאי אהוד יערי.

== קישורים חיצוניים ==
* 
* 
* 
* 
* 
* 
*אנשי השנה של גלובס, [https://www.globes.co.il/news/sparticle.aspx?did=1001394631 הקאמבק שמוכיח את עצמו בהעברת תקציב ורפורמות אחרי שנים של התמהמהות], באתר גלובס, 23 בדצמבר 2021
* 

== הערות שוליים ==

קטגוריה:בוגרי האוניברסיטה העברית בירושלים
קטגוריה:הממונים על התקציבים
קטגוריה:כלכלנים ישראלים
קטגוריה:דירקטורים ישראלים
קטגוריה:מנכ"לי משרד הפנים
קטגוריה:מנכ"לי משרד האוצר
קטגוריה:משיאי משואה ביום העצמאות: 2010
קטגוריה:משפחת צ'יזיק
קטגוריה:ישראלים שנולדו ב-1955
מיתר שמש

מיתר שמש (נולדה ב־24 ביולי 1990) היא שופטת כדורגל ישראלית בינלאומית, המשמשת כשופטת בליגה הלאומית וכן בליגת העל לנשים.

==ביוגרפיה==
שמש נולדה וגדלה בגבעת אלה אשר בעמק יזרעאל. למדה בכפר הנוער ויצו נהלל במגמת מנהיגות וחינוך גופני. מגיל צעיר אהבה מאוד ספורט ובעיקר כדורגל ושיחקה בקבוצות שונות של בנים בצפון עד גיל 12. הקבוצה האחרונה בה שיחקה הייתה הפועל חיפה אך בגיל 13, כאשר לא ניתן היה עוד לשחק בקבוצת בנים ובנות כקבוצה מעורבת, נאלצה להפסיק להיות שחקנית פעילה. בגיל 16 עברה קורס שופטים ומאז משמשת כשופטת.

שימשה כשופטת רביעית במשחק הראשון בישראל בו שפטו ארבע שופטות משחק בין קבוצות בליגת העל.
־2020 עד היום שופטת בקביעות בליגה הלאומית וכן בליגת העל לנשים.
ב-2022 שפטה לראשונה בליגת העל במשחק מ.ס אשדוד מול עירוני קריית שמונה ובכך הפכה להיות האישה השנייה ששפטה משחק בליגה הבכירה.

שמש משרתת כקצינה בצה"ל. החלה דרכה בצבא כמדריכת כושר וביצעה מספר תפקידים בתחום הכושר הקרבי וכן תפקידי פיקוד מתקדמים בבית הספר לקצינים (בה"ד 1), שם הייתה מפקדת צוות ומפקדת פלוגה. נכון ל־2020 נמצאת בתפקיד קצינת כושר קרבי של חטיבת כפיר.

== חיים אישיים והשכלה ==
שמש מתגוררת בחריש. בוגרת תואר ראשון בחינוך ותואר שני בחינוך וניהול ספורט ומאורסת לדוגמנית חנה סירוצקי<ref></ref>.

==קישורים חיצוניים==

* [https://www.football.org.il/association/referees/refereedetails/?referee_id=30581 דף שופטת], באתר ההתאחדות לכדורגל בישראל
* 
* 
* 
* 
* 
* [http://www.kolyompod.com/2020/08/26/kolachat18/ אחת על אחת – פרק 18 עם מיתר שמש ונופר סקורקה] - אשרת עיני בפודקסט "בכל יום נתון", 26 באוגוסט 2020

==הערות שוליים==

קטגוריה:שופטי כדורגל ישראלים
קטגוריה:שופטות כדורגל ישראליות
קטגוריה:בוגרות התיכון החקלאי ויצו נהלל
קטגוריה:בוגרי התיכון החקלאי ויצו נהלל
קטגוריה:חריש: אישים
קטגוריה:להט"ביות ישראליות
קטגוריה:להט"בים ישראלים
קטגוריה:ספורטאיות להט"ביות ישראליות
קטגוריה:הגליל: אישים
קטגוריה:גבעת אלה: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
יחסי כווית–מצרים

יחסי כווית–מצרים הם היחסים הדו-צדדיים בין כווית לבין הרפובליקה הערבית של מצרים.

== היסטוריה == 
היחסים בין כווית ומצרים החלו בתחילת המאה ה-20, במיוחד לאחר ביקורו של הוגה הנאורות המצרי, השייח' מוחמד ראשיד רדה, במדינת כווית בשנת 1913, אשר חזר למצרים לפרסם סדרת מאמרים במגזין "אל-מנאר" ובו הביע את רשמיו החיוביים ממה שראה בכווית. באותה תקופה היו היחסים מודל מכובד וחלוצי ליחסים בין מדינות ערב בכל הנסיבות, שכן הם מהווים ערובה לביטחון ויציבות במדינות אלו ושסתום הבטיחות לעמם. במשך כל העשורים ההם היו יחסי כווית–מצרים עדים לאבני דרך חשובות, ביניהן המלחמות בהן השתתפו שתי המדינות, ובמיוחד מלחמות 1967 ו-1973 ומלחמת השחרור של כווית בשנת 1991.

== נציגויות דיפלומטיות ==
* כווית מחזיקה במצרים שגרירות בקהיר.
* מצרים מחזיקה בכווית שגרירות בכווית סיטי.

== הערות שוליים ==
פרוטון אינספירה

פרוטון אינספירה (במלאית: Proton Inspira) היא מכונית משפחתית גדולה מתוצרת יצרנית הרכב המלזית PROTON Holdings אשר יוצרה במלזיה בין השנים 2010–2015.

==מאפיינים==
* שם הדגם "Inspira" נגזר מהמילה "Inspiration", בתרגום מאנגלית לעברית: "הַשׁרָאָה".
* דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר".
* 4 דלתות.
* 5 נוסעים.
* מנוע קדמי.
* מנועי בנזין: 1.8 ליטר, 2.0 ליטר.
* סוג הנעה: הנעה קדמית 4x2.
* קיבולת מכל דלק - 59 ליטר.

===תאוצות===
* תאוצה בין 0–100 היא 10.0 שניות (דגם מנוע 1.8 ליטר משודך לתמסורת ידנית).
* תאוצה בין 0–100 היא 11.4 שניות (דגם מנוע 1.8 ליטר משודך לתמסורת אוטומטית).
* תאוצה בין 0–100 היא 10.5 שניות (דגם מנוע 2.0 ליטר משודך לתמסורת אוטומטית).

==גלריה==
<gallery mode="packed" heights="100">
קובץ:2011 Proton Inspira 2.0P in Cyberjaya, Malaysia (01).jpg | "פרוטון אינספירה", שנת 2011
קובץ:2011 Proton Inspira 2.0P in Cyberjaya, Malaysia (02).jpg | "פרוטון אינספירה", שנת 2011
קובץ:2012 Proton Inspira 2.0 Premium 4-door sedan (19699612942).jpg | "פרוטון אינספירה", שנת 2012
קובץ:Proton Inspira front.JPG | "פרוטון אינספירה"
קובץ:Proton Inspira (rear) in Kota Kinabalu, Malaysia.jpg | "פרוטון אינספירה"
קובץ:Proton Inspira (rear) in Damansara, Malaysia.JPG | "פרוטון אינספירה"
קובץ:Inspira engine.jpg | "פרוטון אינספירה" - מבט למנוע
</gallery>

<gallery mode="packed" heights="180">
קובץ:2015 National Day Parade, Kuala Lumpur AB5.JPG | - ניידות משטרה מסוג "פרוטון אינספירה" בקואלה לומפור בירת מלזיה
</gallery>

==ראו גם==
* פרוטון ג'וארה
* פרוטון ארנה
* פרוטון פוטרה
* פרוטון ווירה
* פרוטון סאוי
* פרוטון ווג'ה

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-2010
קטגוריה:כלי רכב המורכבים במלזיה
כריס קורנר

כריס קורנר (באנגלית: Christopher Anthony Corner; נולד ב-23 בינואר 1974, מידלסברו) הוא מוזיקאי, זמר, נגן ומפיק בריטי.

==ביוגרפיה==
קורנר נולד במידלסברו שבלונדון בשנת 1974. בשנת 1995 בעיר רדינג הקים את להקת Sneaker Pimps. עם להקה זו הוציא שלושה אלבומים בשנים 1996, 1999 ו-2002.

בשנת 2006 עבר לברלין, בה הקים אולפן הקלטות לפרויקט IAMX. במסגרת פרויקט זה הוציא 8 אלבומים בשנים 2004-2018.

בשנת 2005 יצר מוזיקה לסרט הצרפתי Les Chevaliers du ciel שבוצע על ידי להקת פלסיבו. יצר מוזיקה לסרטים נוספים.

== קישורים חיצוניים ==

* 

קטגוריה:מוזיקאים בריטים
קטגוריה:זמרים-יוצרים בריטים
קטגוריה:זמרי רוק בריטים
קטגוריה:מפיקים מוזיקליים בריטים
קטגוריה:מלחינים בריטים
קטגוריה:פזמונאים בריטים
קטגוריה:בריטים שנולדו ב-1974
פרובו (נפה)

פרובו (ברוסית: Перово) הוא נפה של המחוז המזרחי של העיר הפדרלית מוסקבה שברוסיה. שטחה הוא 9.73 קמ"ר ואוכלוסייתה מונה 141,269 תושבים (2020).

נקרא על שם העיר פרובו, שהייתה קיימת בשנים 1925 עד 1960 והיום זוהי הוא אחד מנפות השינה של מוסקבה.

== אתרים ראויים לציון ==
* פארק איזמאילובסקי נמצא על גבול הנפה
* פארק פרובסקי
* אצטדיון לוקומוטיב-פרובו
* בריכת קופאבנסקי
* בריכת ולדימירסקי
* בית קולנוע "סלבה"
* תחנות מטרו "פרובו" ו"שוסה אנטוזיאסטוב"
* תחנת כוח תרמית של מוסאנרגו

==קישורים חיצוניים==

* 

קטגוריה:מוסקבה: נפות
יחסי מצרים–עומאן

יחסי מצרים–עומאן הם היחסים הדיפלומטיים הרשמיים שבין רפובליקת מצרים הערבית לבין סולטנות עומאן.

== סקירה כללית ==
תיאום מתקיים בין המדינות בנושאים פוליטיים שהועלו בפורומים בינלאומיים, ומצרים קיבלה יוזמה בעניינים אלו, בנושאים כמו מאבק בפירטיות ימית והקשר עם נאט"ו. הרצון של מצרים לתאום וייעוץ נהנה מהערכה של הצד העומאני והדדיות מצד הסולטנות.

הסולטנות תומכת במינוי המצרי לחברות או לתפקידים בארגונים בינלאומיים, ודוגמה חשובה היא החלטתו של הסולטאן קאבוס לוויתור על מועמדות עומאנית לתפקיד מנכ"ל אונסק"ו לטובת מינויו של השר פארוק חוסני, שכן הסולטנות הייתה בין המדינות הראשונות שתמכו בתוקף במועמד המצרי.

== יחסים כלכליים ==
בשנת 2008 היקף חילופי הסחר הסתכם ב-208,976,405 דולר, ואילו היקף היבוא המצרי מעומאן הסתכם ב-194,083,651 דולר. בשנת 2010 142 חברות מצריות פעלו בעומאן, ושיעור השותפות המצרית הסתכם ב-13% מכלל ההשקעות בסולטנות.

== נציגויות דיפלומטיות ==
* מצרים מחזיקה בעומאן שגרירות במסקט.
* עומאן מחזיקה במצרים שגרירות בקהיר.

== הערות שוליים ==
גן החיות מראח

גן החיות מראח פעל בשכונת זייתון שבעזה כחלק ממתחם פנאי שכלל גם גנים ציבוריים ופארק שעשועים קטן לילדים, המתחם הוקם בידי ממשל חמאס ברצועת עזה על קרקע ששימשה בעבר כמזבלה.<ref name="Reuters1">[https://www.nytimes.com/reuters/2010/08/02/test/life-us-palestinians-hamas-investment.html?emc=eta1 "New Gaza Leisure Projects Focus on Fun Not Hardship"] August 2, 2010, Reuters, New York Times.</ref>

==היסטוריה==
הידוק הסגר על רצועת עזה והחרפת משבר המים ברצועה הסב סבל לבעלי החיים בגן החיות<ref name="thestar.com"></ref>. במתחם פעל גם בית קפה ומתחם פיקניק.

בעלי החיים של גן החיות, כמו תושבי המקום, סבלו כתוצאה מהקושי לחיות ברצועת עזה, גן החיות נפגע קשה במהלך מבצע עופרת יצוקה בשנת 2008<ref name="news.bbc.co.uk"></ref><ref name="thestar.com2"></ref>. גן החיות נסגר ב-2016.

==בעלי החיים==
מלבד חיות שמצויות גם בפינות-חי כמו יונים, שועלים, נמיות מצויות, חתולים, כלבים, סוסי פוני, זאבים, אווזים, צבים, צבי, קופים, תרנגולות וגמל, היו בגן החיות גם שני אריות, וכמה נשרים ב־33 מתחמים וכלובים. הספארי ברמת גן הציע לשלוח לגן החיות מספר זברות אך הדבר לא יצא לפועל.

בעלי החיים הוברחו לרצועת עזה דרך מנהרות ההברחה ממצרים. אחד האריות נגנב מן הגן ונמצא רק כעבור זמן בעת פשיטה משטרתית.

== ראו גם ==
* קטיפארי

==קישורים חיצוניים==
* 

== הערות שוליים ==

קטגוריה:רצועת עזה: מבנים
מראח
מראח
קטגוריה:זייתון
איזמאילובו המזרחית

נפת איזמאילובו המזרחית (ברוסית: район Восточное Измайлово) היא נפה במחוז המזרחי של העיר הפדרלית מוסקבה שברוסיה. שטחה הוא 3.849 קמ"ר ואוכלוסייתה מונה 78,206 תושבים (2020).

איזמאילובו המזרחית היא חלק מהנפה ההיסטורית איזמאילובו.

בנפה יש 3 בתי חולים (כולל אחד לילדים), 3 מרפאות (כולל 2 לילדים), מספר בתי מרקחת כמו גם 9 גני ילדים ו-7 בתי ספר.
איזמאילובו הוא אחד מראיוני השינה של מוסקבה.

תחנת המטרו פרבומאיסקאיה ממוקמת בסביבה הקרובה לגבולות הנפה.

== אתרים ראויים לציון ==
* פארק איזמאילובסקי
* בית קולנוע "פרבומאיסקי" 
* מקדש אייקון קאזאן של אם האלוהים באיזמאילובו

==קישורים חיצוניים==

* 

קטגוריה:מוסקבה: נפות
זה עושה לך את זה

זה עושה לך את זה הוא אלבום האולפן השלישי והאחרון של להקת נוער שוליים. האלבום יצא לאור באוגוסט 1991 והופץ על ידי חברת התקליטים הד ארצי. במקור יצא האלבום על גבי תקליט ויניל ותקליטור.

את אלבום זה הפיק עובד אפרת, שעבד עם הלהקה גם באלבומיה הקודמים. את רוב השירים באלבום כתבה חנה גולדברג, ובהם שלושת שיריו המצליחים ביותר, "שמור עליי", "מותק" ו"לא אטוש את ידך". האלבום זכה להצלחה פחותה בהרבה מקודמו, והביא לסוף פעילות הלהקה. שיר נוסף שהקליטה הלהקה באותה שנה שזכה להצלחה היה "מספיק לי", שנכלל באלבום בשם "שפמשותפת - מועדון השירים הבודדים". באותה השנה זכתה הלהקה בתואר "להקת השנה" בתחרות "תפוח הזהב" של רשות השידור. חברי הלהקה לא הודיעו באופן רשמי על התפרקותה, אך למעשה חדלו לפעול ביחד אחרי יציאת האלבום השלישי.

==רשימת שירים==

==קרדיטים==
* עיבודים – נוער שוליים ועובד אפרת
* הפקה מוזיקלית – עובד אפרת
* בס – ארן אמיר
* גיטרות – דודי לוי
* קלידים – קובי פיטרו
* תופים – רועי שקד
* שירה – מיקיאגי

==קישורים חיצוניים==
* [https://www.discogs.com/נוער-שוליים-זה-עושה-לך-את-זה/release/14682085 זה עושה לך את זה], באתר Discogs

קטגוריה:אלבומי 1991
קטגוריה:אלבומי נוער שוליים
קטגוריה:אלבומים בעברית
קטגוריה:אלבומי חברת הד ארצי
מועדון הרכיבה פייסל

מועדון הרכיבה פייסל (בערבית: "نادي الفيصل للفروسية") הוא מועדון רכיבה על סוסים ומסעדה הנמצאים בשכונת א-רימאל שבעזה<ref name="West">"Gaza Jockeys Offer color for Refugees," John West, April 24, 1994, Rocky Mountain News.</ref>.

עד יולי 2010 המועדון היה מועדון הסוסים היחיד בשטחי רצועת עזה. עם זאת החלה מ־2010 התחרות בתחום גוברת מכיוון שכ־120 מאמנים ואישים הגיעו לעשות שיעורים מזדמנים לתושבי המקום וכן אנשים המגיעים לטייל עם סוס בשטחי הרצועה<ref name="Sherwood">[https://www.theguardian.com/world/2010/sep/06/gaza-riding-club-faisal "Gaza's elite enjoy riding at Faisal,"] Harriet Sherwood, September 6, 2010, The Guardian.</ref>. 

למועדון יש שני מסלולים, באורך של כ־40 מטר וכן השני באורך שעומד בתקן הבינלאומי שדורש כ־60 מטר. סוסים מיובאים דרך מנהרות ההברחה לרצועה.

על פי העיתון האוסטרלי "The Age", המסעדה של המועדון היא "המקום להיראות עבור האליטה המתבגרת בעזה"<ref name="TheAge">[http://www.theage.com.au/world/seaside-in-gaza-the-dress-codes-almost-as-dangerous-as-the-surf-20100730-10zu5.html " Seaside in Gaza: the dress code's almost as dangerous as the surf], July 31, 2010, The Age.</ref>. המועדון נוהג להגיש בירה בווארית שאינה אלכוהולית בפני קהל שנחשב לצעיר, חלק מהמעמד העליון ברצועה ולרוב גם חילוני.

ברשות הפלסטינית קיימת גם חוות סוסים הנקראת בפי המקומיים "חוות הסוסים של אבו אל-האשם" בה מלמדים כ־5 מדריכים, לומדים כ־83 חניכים וגרים כ־23 סוסים הנמצאת גם היא בשטחי הרצועה וכן מועדון הרכיבה תורמוס עיא ומועדון סוסים יריחו שנמצאים בגדה המערבית. 

על פי העיתון הבריטי "הגרדיאן", המועדון הוא חלק מסדרת אתרי פנאי ויוקרה בעזה בהם קניון עזה, מסעדת Roots Club, הכפר התיירותי ביסאן סיטי, פארק המים המשוגע ועוד.

== הערות שוליים ==

קטגוריה:א-רימאל: מבנים
קטגוריה:רצועת עזה: תיירות
קטגוריה:רכיבה
קטגוריה:רצועת עזה: ספורט
סאביולובסקי

סאביולובסקי (ברוסית: Савёловский район) הוא נפה של המחוז הצפוני של העיר הפדרלית מוסקבה שברוסיה. שטחה הוא 2.7 קמ"ר ואוכלוסייתה מונה 59,586 תושבים (נכון ל-2020).

הנפה קיבלה את שמה מתחנת הרכבת סביולובסקי שנמצאת בנפה השכנה בוטירקה.

קטע מכביש טבעת התחבורה השלישית עובר לאורך הגבול הדרומי של הנפה. על גבול הנפה נמצאות תחנות המטרו "סביולובסקאיה" ו"דמיטרובסקאיה", לא רחוק נמצאת גם תחנת "דינמו".
== אתרים ראויים לציון ==
* כנסיית סנט מיטרופן מוורונז' 
* מועדון המפעל "סבובודה" 

==קישורים חיצוניים==

* 

קטגוריה:מוסקבה: נפות
Tattle Tales

Tattle Tales הוא אלבום האולפן השני של הראפר האמריקאי 6ix9ine. האלבום יצא לאור ב-4 בספטמבר 2020 על ידי חברת התקליטים Create Music Group. מתוך האלבום ארבעה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|4 בנובמבר 2020
|הזרמת מוזיקה • הורדה דיגיטלית
|Create Music Group
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי 6ix9ine
קטגוריה:אלבומים באנגלית
קטגוריה:אלבומי היפ הופ
יחסי אינדונזיה – הונג קונג

יחסי אינדונזיה–הונג קונג הם היחסים דו-צדדיים בין הונג קונג לאינדונזיה.

== יחסים רשמיים ==
אינדונזיה מחזיקה קונסוליה כללית בהונג קונג הממוקמת במפרץ Causeway, האי הונג קונג. להונג קונג אוטונומיה מלאה בניהול קשריה החיצוניים במגוון רחב של תחומים מתאימים, כולל היבטים מסחריים, חברתיים ותרבותיים.<ref></ref> משרד הכלכלה והסחר בשל הונג קונג בג'קרטה מייצג את הונג קונג באינדונזיה.<ref></ref>

== יחסי סחר ==
אינדונזיה הייתה שוק הייצוא השביעי בגודלו של הונג קונג בשנת 2015,<ref name="autogenerated2"></ref> ואילו הונג קונג הייתה שוק היצוא ה-15 בגודלו של אינדונזיה בשנת 2015.<ref name="autogenerated1"></ref> הונג קונג העסיקה 1.4% משוק הייצוא האינדונזי, ואילו אינדונזיה תרמה 2.3% מנתוני הונג קונג.

== אינדונזים בהונג קונג ==
האינדונזים מהווים את קבוצת המיעוט האתני השנייה בגודלה בהונג קונג, המונה 102,100, השנייה בלבד לפיליפינים.<ref>Media Indonesia Online, 30 November 2006</ref> כמעט כל האינדונזים בהונג קונג הם אלו שמגיעים לחוזי העסקה לזמן מוגבל כעוזרי פנים זרים. עובדים אינדונזים בהונג קונג מהווים 2.4% מכלל העובדים האינדונזים מעבר לים.<ref> p.5.</ref>

== אירועים ==
במהלך מהומות אינדונזיה במאי 1998, התקפות על אינדונזים סיניים עוררו רגשות בקרב קבוצות אתניות סיניות בהונג קונג. כתגובה, מנהיג המפלגה הדמוקרטית בהונג קונג, מרטין לי, מתח ביקורת על הנושא במכתב רשמי לנשיא אינדונזיה בי.ג'יי חביבי.<ref>p.165.</ref> עם מדיניות עצמאית מסין, ממשלת הונג קונג הגישה מחאה לממשלת אינדונזיה ואיימה לגרש פועלים אינדונזיים בהונג קונג. האיום לא הגיע לידי מימוש לבסוף.<ref></ref>

== ביקורים רשמיים ==
בשנת 2017 הגיע נשיא אינדונזיה, ג'וקו וידודו, להונג קונג ב-30 באפריל לביקור רשמי בן יומיים. הוא התקבל בברכה על ידי ראש הרשות המבצעת של הונג קונג לאונג צ'אן-יינג בבית הממשלה בהונג קונג ב-1 במאי.<ref name="autogenerated3"></ref> בין שתי הממשלות נחתם מזכר הבנות בנושא שיתוף פעולה תרבותי והצהרה משותפת על שיתוף פעולה.<ref name="autogenerated4"></ref>

==קישורים חיצוניים==

== הערות שוליים ==
ג'ון סנואוהה

ג'ון סנואוהה (ביפנית: 瀬上 純; נולד ב-2 באוגוסט 1970 במיאגי) הוא מלחין וגיטריסט יפני שידוע בעיקר כמלחין מוזיקה למשחקי מחשב.

==ביוגרפיה==
ג'ון סנואוהה נולד במיאגי בשנת 1970. הוא החל לנגן בפסנתר בגיל 3. כאשר הוא היה בן 12 המשפחה עברה לפנמה, בגיל 15 הוא התחיל לנגן גיטרה והקים להקה שהתפרקה לאחר מספר שנים.

בשנת 1993 ג'ון סנואוהה סיים לימודי כלכלה באוניברסיטה והחל לעבוד כמלחין בחברת SEGA. הוא כתב מוזיקה לרוב המשחקים של "סוניק הקיפוד" והחל משנת 1998 עבד עבור "Sonic Adventure". במהלך הקלטות הוא הכיר מספר מוזיקאים והם החליטו להקים להקה "Crush 40".

בעקבות הקמת הלהקה שהחבר הנוסף שלה התגורר בסן פרנסיסקו, ג'ון סנואוהה עבר לקליפורניה. גם בהיותו בארצות הברית הוא המשיך לעבוד ב-SEGA במקביל להשתתפותו בלהקה Crush 40.

בשנת 2005 סנואוהה הקליט אלבום עם זמרת יפנית שהופץ ביפן בלבד. הוא היה חבר של צוות 38 מלחינים שעבדו על מוזיקה ל"Super Smash Bros. Brawl" והוא כלל במחשק מחשב זה גם מספר שירים של להקת Crush 40.

בשנת 2009 סנואהה היה המלחין הראשי למוזיקה עבור "Sonic and the Black Knight".

בסוף שנת 2009 הוא לראשונה הוציא אלבום סולו.

בשנת 2011 הוא הופיע במספר הופעות של הלהקה וגם התמנה למלחין ראשי של "Sonic Generations".

בשנת 2018 הוא כתב מוזיקה ל-"Super Smash Bros. Ultimate".

== קישורים חיצוניים ==

* 

קטגוריה:מלחינים יפנים
קטגוריה:גיטריסטים
קטגוריה:יפנים שנולדו ב-1970
לוסיאן פיסארו

לוסיאן פיסארו (באנגלית: Lucien Pissarro; 20 בפברואר 1863 – 10 ביולי 1944) היה צייר נוף, מדפיס, חרט עץ ומעצב ספרים. עד 1890 עבד בצרפת, אך לאחר מכן התגורר בבריטניה.

== ביוגרפיה ==
פיסארו נולד ב־20 בפברואר 1863 בפריז. הוא היה הבכור מבין שבעה ילדים; בנם של הצייר האימפרסיוניסטי קאמי פיסארו ואשתו ז'ולי. הוא למד אצל אביו. כמו אחיו ז'ורז' ופליקס, הוא בילה את שנותיו המעצבות כשהוא מוקף על ידי אמנים עמיתים של אביו, כמו קלוד מונה ופייר-אוגוסט רנואר, שהגיעו לביתו של פיסארו. הוא הושפע מז'ורז' סרה ופול סיניאק.

הוא ביקר בבריטניה לראשונה בשנים 1870–1871 במהלך מלחמת צרפת–פרוסיה. הוא שב לצרפת בשנים 84–1883 ובשנת 1890 התיישב לצמיתות בלונדון.<ref></ref>

ב־10 באוגוסט 1892 התחתן בריצ'מונד עם האמנית אסתר פיסארו (אסתר לוי בן שושן). ב-8 באוקטובר 1893 נולדה ילדתם היחידה, אורובידה קאמי פיסארו. אורובידה גם הפכה לאמנית. בשנת 1894 ייסד את ההוצאה לאור Eragny וניהל אותה עם אשתו והדפיס ספרים עד לסגירתה בשנת 1914.<ref></ref>

פיסארו נקשר לוולטר סיקרט ברחוב פיצרוי, ובשנת 1906 הפך לחבר במועדון האמנות החדש, הוא היה ממקימי קבוצת קמדן טאון שיזם סיקרט.

בשנים 1913–1919 צייר נופים של דורסט, ווסטמורלנד, דבון, אסקס, סורי וסאסקס.

בשנת 1916 הפך פיסארו לאזרח בריטי.

בשנת 1919 הקים את קבוצת מונארו עם ג'יימס בוליבר מנסון כמזכיר בלונדון ומזכיר נוסף היה בפריז, במטרה להציג אמנים בהשראת הציירים האימפרסיוניסטים, קלוד מונה וקאמי פיסארו. הקבוצה התפרקה שלוש שנים לאחר מכן.<ref></ref>

בשנים 1922–1937 צייר באופן קבוע בדרום צרפת, ושילב יציאות לציור לדרבישייר, דרום ויילס ואסקס.

בשנים 1934–1944 הציג באקדמיה המלכותית בלונדון.

הוא נפטר ב־10 ביולי 1944, בהווד, דורסט.

== גלריה ==
<gallery mode="packed" heights="160px">
File:Lucien Pissarro - L’Eucalyptus.jpg | האקליפטוס
File:Lucien Pissarro dans un intérieur.jpg | בבית
File:Lucien-pissarro-Girl picking flowers.jpg | קוטפת הפרחים
File:Pastoral scene by Lucien Pissarro.jpg | רגע רומנטי
File:Lucien Pissarro - The Stour at Stratford St Mary, Colchester.jpg | נוף בסטרטפורד
File:Lucien pissarro, interno dello studio, 1887.jpg | בסטודיו
File:Lucien Pissarro - Portrait of Esther.jpg | דיוקן של אסתר, אשת הצייר
File:Lucien Pissarro Brookleton Yulgreave.jpg | נוף אנגלי

</gallery>

==קישורים חיצוניים==

* 
* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1863
קטגוריה:בריטים שנפטרו ב-1944
קטגוריה:מונצחים בשלט כחול של ארגון המורשת האנגלית
ויקיפדיה הבוסנית

ויקיפדיה הבוסנית (בבוסנית: Wikipedia na bosanskom jeziku) היא גרסה של ויקיפדיה בשפה הבוסנית.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

המיזם החל ב-12 בדצמבר 2002 והערך הראשון היה מתמטיקה.

השפה הבוסנית משתמשת בכתב לטיני וקרילי, אך בניגוד לוויקיפדיה הסרבית, ויקיפדיה הבוסנית אינה מאפשרת לקוראים לבחור את סוג הכתב בו הוא מעוניין באמצעות כרטיסייה בצד העליון של המאמר.

ב-17 בפברואר 2007, חברי הקהילה קיימו את מפגש הוויקי הראשון שלהם בסרייבו. באותה שנה התקיים מפגש נוסף ואחריו התקיימו מפגשים בשנים 2008 ו-2011.

== קישורים חיצוניים ==

* 

==הערות שוליים==

קטגוריה:אתרי אינטרנט שהושקו ב-2002
בוסנית
קטגוריה:בוסניה והרצגובינה: תרבות
פורפיריה כחולה

פורפיריה כחולה המכונה גם פורפיריה אפריקנית (שם מדעי: Porphyrio madagascariensis) היא מין של עוף מים בסוג פורפיריה שבמשפחת הרליתיים, המצויה באפריקה שמדרום לסהרה, מדגסקר, ומצרים. בעבר נחשבה פורפיריה זו לתת-מין של פורפיריה מערבית, אך הופרדה למין עצמאי.

בישראל היא נחשבה בעבר למזדמנת נדירה, אך כיום הרחיבה את תפוצתה ואף נצפתה מקננת באזור ים המלח.<ref></ref>

== טקסונומיה ואטימולוגיה ==
בעבר סווגה לצד מיני פורפיריה אחרים כתת-מין תחת הפורפיריה המערבית, אך מחקרים הובילו לפיצול הקומפלקס לשישה מינים נפרדים;<ref name="ioc"></ref><ref></ref><ref></ref> אם כי לא כל הרשימות מכירות בפיצול.

שם הסוג Porphyrio מגיע במקור מיוונית עתיקה מהמילה πορφύρα (porphura), שמשמעותה סגול.<ref></ref> שם המין הספציפי madagascariensis מרמז על תפוצת המין, הכוללת את מדגסקר.

זהו מין מונוטיפי, כלומר לא תוארו תת-מינים שונים.

== תיאור ==
הפורפיריה כחולה היא עוף גדול ומרשים. אורכה 38–46 ס"מ, עם אורך כנף ממוצע של 251 מ"מ אצל הזכר ו-243 מ"מ אצל הנקבה; ומשקל ממוצע של 636 גרם אצל הזכר ו-556 גרם אצל הנקבה.<ref></ref> בדומה לשאר הפורפיריות היא מאסיבית וכחולה עם מקור אדום ענק ורגליים אדומות עצומות בעלות אצבעות ארוכות.<ref></ref> הזוויגים דומים בניצויים, אך הנקבה קטנה במעט.

בשל שונות מסוימת בניצוי מופעי ביניים עלולים להקשות על זיהוייה ממיני פורפיריה קרובים בתחומי החפיפה של התפוצה. סימני הזיהוי הטובים עבור פרטים בוגרים הם צבע ירוק זיתי בגב, שכמות, ובזנב; צבע כחול עמוק בנוצות הכנף החיצוניות, וצבע אדום-ורדרד בוהק ואחיד לכל אורך הרגל.<ref></ref>

== אקולוגיה ==

=== אזורי מחיה וקינון ===
הפורפיריה מקננות על גדות, בסבך צמחי מים ועשבים ליד מקורות מים מתוקים ולעיתים גם מים מליחים. הן חיות בזוגות מונוגמיות או בקבוצות קטנות. מספר אוכלוסיות של הפורפיריה נפגעו מייבוש ביצות וזיהום מקווי מים, אך המין עצמו אינו מצוי בסכנת הכחדה. 

=== תזונה ===
היא אוכלת כל הניזונה מגידולים וזרעים וכן מחרקים, יצורים קטנים נוספים ודגים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ון לאת'אם
קטגוריה:רליתיים
קטגוריה:ארץ ישראל: רליתיים
קטגוריה:בוטסואנה: עופות
יחסי אינדונזיה – בוסניה והרצגובינה

יחסי אינדונזיה–בוסניה והרצגובינה מתייחסים ליחסים הדו-צדדיים של בוסניה והרצגובינה ואינדונזיה. היחסים הדו-צדדיים הונעו בתחילה על ידי אנושיות וסולידריות דתית. כאומה עם האוכלוסייה המוסלמית הגדולה ביותר, האינדונזים היו המומים מהטיהור האתני נגד בוסניאקים מוסלמים במהלך מלחמת בוסניה, והתארגנו וגייסו עזרה באופן מיידי.<ref name="UCA">
</ref> התמיכה האינדונזית בבוסניה והרצגובינה נעה בין איסוף תרומות, שליחת כוחות שמירת שלום תחת האו"ם, לבניית מסגד.<ref name="JakartaPost1">
</ref>

== היסטוריה ==
היחסים הדיפלומטיים בין בוסניה והרצגובינה לאינדונזיה החלו ב-20 במאי 1992, כאשר אינדונזיה הכירה בבוסניה והרצגובינה בעקבות התפרקות יוגוסלביה.<ref name="Deplu">
</ref> אינדונזיה גם תרמה למאמצי שלום וביטחון על ידי שליחת כוחות שמירת שלום במדינה בשנים 1992–1996 תחת כוח ההגנה של האו"ם (UNPROFOR). המשקיפים הצבאיים מאינדונזיה הובלו על ידי נשיא אינדונזיה סוסיליו באמבאנג יודהויונו, שהיה אז בריגדיר גנרל, והיה המשקיף הצבאי הראשי תחת UNPROFOR בבוסניה והרצגובינה בשנים 1995–1996.<ref name="JakartaPost2">

</ref> ממשלת בוסניה והרצגובינה הקימה את שגרירותה בג'קרטה בשנת 1998. בתקופה 1994–2010 העניין האינדונזי בבוסניה והרצגובינה התנהל באמצעות שגרירות אינדונזית בבודפשט, ולבסוף הוקמה השגרירות האינדונזית בסרייבו ב-10 בנובמבר 2010. בשנת 2001 סייעה אינדונזיה בבניית אחד המסגדים הגדולים של סרייבו, מסגד איסתקלל, שנחנך על ידי שר הדתות האינדונזי בספטמבר 2001.

== ביקורים רמי דרג ==
נשיא אינדונזיה סוהארטו ביקר בסרייבו במרץ 1995. משלחת של הפרלמנט האינדונזי של MPR ביקרה בבוסניה והרצגובינה במאי 2000. בספטמבר 2001 ביקר השר האינדונזי לענייני דתות, אמר אגיל אל מונאואר, בעיר הבירה סרייבו, כדי לחנוך את מסגד "איסטיקלל" בעזרת אינדונזיה. הנשיא מגוואטי סוקרנופוטרי ביקר גם הוא בסרייבו בספטמבר 2002. בדצמבר 2004 ביקר שר החוץ מלאדן איווניץ' באינדונזיה. ב-15–16 במרץ 2007 ביקר בסרייבו שר החוץ האינדונזי, חסן וירודה.<ref name="Deplu">
</ref>

== יחסי סחר והשקעה ==
הסחר הדו-צדדי בין בוסניה והרצגובינה ואינדונזיה הוא זעיר והוערך ב-1.5 מיליון דולר בשנת 2008. היצוא האינדונזי כולל בעיקר קקאו, רהיטים, חיטה ומוצרי חיטה, עץ ושטיחים, לעומת זאת, היבוא כוללים מוצרי חשמל, מכונות וציוד מכני מבוסניה והרצגובינה.<ref name="JakartaPost1">
</ref>

== נציגויות דיפלומטיות ==
* אינדונזיה מחזיקה בבוסניה והרצגובינה שגרירות בסרייבו.
* בוסניה והרצגובינה מחזיקה באינדונזיה שגרירות בג'קרטה.

==קישורים חיצוניים==

== הערות שוליים ==
עמותת צימאון

שלמה ארצי, מייסד העמותה
עמותת צימאון, שנוסדה ב-2002, פועלת לצמצום פערים חברתיים ולחיזוק אוכלוסיות מוחלשות, בדגש על ילדים ונוער בסיכון ומבקשי מקלט מהפריפריה הגאוגרפית והחברתית. צימאון הוקמה בידי האמן שלמה ארצי ובת זוגו מיכל חלד. חלד התמנתה לאחרונה ליו"ר העמותה, לאחר שניהלה אותה מהקמתה. כל חברות העמותה והוועד המנהל פועלות בהתנדבות, במקביל לפעילות המתנדבות.<ref></ref>

על פי אתר גיידסטאר, מטרות העמותה הן:
* מתן סיוע לילדים ולצעירים במצבי מצוקה בתחומי החברה, הרווחה, העבודה, החינוך והבריאות.
* תמיכה בשירותים התנדבותיים קיימים ופיתוח פרויקטים חדשים לצמצום הפערים הסוציו-אקונומיים.
* יצירת שיתוף פעולה בין הארגונים הקיימים.<ref></ref>

== פרויקטים עיקריים ==
=== צימאון לצמיחה ===
תוכנית רב שנתית המלווה צעירים בגילאי 18–26. התוכנית מתחילה במכינה הקדם צבאית באור יהודה, ונמשכת לאורך השירות הצבאי ולאחר השחרור מצה"ל.

צוות התוכנית כולל את סגל המכינה, מנטורים לתקופת הצבא ולאחריה, ומגוון יועצים המסייעים למשתתפים להגשים את שאיפותיהם המקצועיות ובמקביל להיות מעורבים ופעילים בקהילה.

=== צימאון להצלחה ===
תוכנית הפועלת משנת 2006 ומציעה לצעירים בסיכון גבוה ליווי אישי ותמיכה כוללת שיסייעו להם לרכוש השכלה, מקצוע וכישורי חיים לטובת עתיד מוצלח ובטוח.

בבסיס התוכנית קשר הדוק עם מתנדב מבוגר ומנוסה, המלווה את המשתתף ומסייע במימון לימודים לתואר אקדמי, רכישת מקצוע, ליווי למציאת תעסוקה, טיפול בגוף ובנפש, ושיפור והעצמה של כישורי חיים.

=== צימאון לחיבוק ===
תוכנית המיועדת לילדי מבקשי המקלט בארץ וכוללת העשרה לילדי אבו גידה, בית ספר של הקהילה האריתראית הקניית מקצוע לצעירים והעצמת נשים.<ref></ref>

בנוסף, תומכת התוכנית בקבוצת רצים מקצועיים, המתאמנים לאולימפיאדה. בקבוצה חברים ישראלים ומבקשי מקלט, המקדמים ילדים ונוער באמצעות הספורט.

=== שבט איתן בשכונת שפירא בתל אביב ===
צימאון פעלה מספר שנים בשבט הצופים הממוקם בשכונת שפירא בתל אביב. בעקבות השינויים הדמוגרפיים בשכונה, הפך איתן לשבט הצופים היחיד בארץ הפונה לילדי פליטים ומהגרים.<ref></ref> חניכי השבט היו מבין מובילי המחאה נגד גירוש ילדי העובדים הזרים ומשפחותיהם ב-2019.

בנוסף למימון פעילות השבט, עמותת צימאון סייעה בהפעלת מועדונית לחניכים. בשנת 2013 עברה הפעילות בשבט מצימאון להנהגה המקומית.

=== גבעת אולגה בחדרה ===
אימוץ המרכז הקהילתי בשכונת גבעת אולגה בחדרה היה הפרויקט הראשון של העמותה והתקיים בשנים 2002–2014. העמותה תמכה בספריה, במרכז מוזיקה ובסטודנטים שמתנדבים בשכונה במסגרת מלגה. מ-2014 פועל הפרויקט תחת ההנהגה המקומית.<ref name="xnet.ynet.co.il"/>

בעבר הפעילה העמותה גם את פרויקט "ילקוט לכל ילד" שתרם ילקוטים וציוד לבתי ספר לילדים משכבות מוחלשות.

== קישורים חיצוניים ==
* 

* 

== הערות שוליים ==

צימאון
קטגוריה:שלמה ארצי
יחסי אינדונזיה–לאוס

יחסי אינדונזיה–לאוס הם היחסים הדו-צדדיים בין אינדונזיה ללאוס. יחסים דיפלומטיים כוננו בשנת 1957. אינדונזיה תמכה וקיבלה בברכה את חברות לאוס באיגוד מדינות דרום-מזרח אסיה (ASEAN) ב-23 ביולי 1997. לאוס ואינדונזיה הסכימו לשפר את היחסים כדי להתמקד בבחינת הפוטנציאל של שתי המדינות לשיתוף פעולה בסחר ובהשקעות. שתי המדינות הביעו רצון להגיע להסכמים נוספים הנוגעים לביטחון, תיירות, ספורט, הובלה אווירית וחינוך.<ref name="Laos"></ref>

== היסטוריה ==
היחסים בין אינדונזיה ללאוס גדלו משמעותית מאז שהפך לאוס לחברה ב-ASEAN בשנת 1997. אינדונזיה הייתה אחת המדינות החברות ב-ASEAN שתמכו בהכללת לאוס בארגון. 

== יחסי סחר ==
המסחר בין אינדונזיה ללאוס עלה בשנתיים בשיעור של 300 אחוזים; מ-9.9 מיליון דולר בשנת 2011 ל-27 מיליון דולר בשנת 2012.<ref></ref>

== נציגויות דיפלומטיות ==
* אינדונזיה מחזיקה בלאוס שגרירות בוויינטיאן.
* לאוס מחזיקה באינדונזיה שגרירות בג'קרטה.

== הערות שוליים ==
יחסי מצרים–סרביה

יחסי מצרים–סרביה הם יחסי החוץ בין מצרים לסרביה.

== סקירה כללית ==
שתי המדינות מקיימות יחסים דיפלומטיים שנוסדו בין ח'דיבות מצרים לממלכת סרביה בשנת 1908. בדצמבר 1955 ביקר יוסיף ברוז טיטו במצרים, ובשנת 1956 קיבל גמאל עבד אל נאצר אזרחות כבוד בבלגרד. 

מצרים נמנעה במהלך ההצבעה על קבלת קוסובו לאונסק"ו.

== יחסים כלכליים ==
בשנת 2012 היצוא מסרביה למצרים הסתכם ב-19.859 מיליון דולר והיבוא הסתכם ב-13.385 מיליון דולר.

== נציגויות דיפלומטיות ==
* מצרים מחזיקה בסרביה שגרירות בבלגרד. 
* סרביה מחזיקה במצרים שגרירות בקהיר.

== ראו גם ==
* יחסי מצרים–קוסובו

== הערות שוליים ==
אסתר פיסארו

אסתר בנשושן פיסארו (באנגלית: Esther Bensusan Pissarro; הייתה ציירת, ליטוגרפית, מעצבת ומוציאה לאור בריטית.

== ביוגרפיה ==
אסתר לוי בן שושן לסוחר יהודי לונדוני. היא למדה בבית הספר לאמנות של קריסטל פאלאס.<ref></ref>

ב־10 באוגוסט 1892 התחתנה עם עמיתה האמן לוסיאן פיסארו איתו נולדה להם בת אחת, האמנית אורובידה קאמי פיסארו (1893–1968).<ref></ref>

בשנת 1894, בהשראת הוצאת הספרים קלמסקוט של ויליאם מוריס, הקימו אסתר ולוסאין פיסארו את ההוצאה Eragny. השם של ההוצאה לאור נלקח ממקום מגורי משפחת קאמי פיסארו בצרפת, Éragny-sur-Epte.
בהוצאתו של ויליאם מוריס (1891) הופקו ספרים מודפסים של אירופה מימי הביניים ותחילת התקופה המודרנית, כאשר הספרים היו מושפעים אמנותית מכתבי היד המאוירים והשתמשו בנייר שיוצר בעבודת יד ובטכניקות דפוס תואמות.
ההוצאה לאור של לוסיאן ואסתר פיסארו ניסתה לחקות את הפורמט של ויליאם מוריס והוציאה ספרים מאוירים עם חריטות עץ מודפסים על נייר מיוחד.
אסתר ביצעה את חריטות העץ מעיצובים וציורים של בעלה לוסיאן. ההוצאה נסגרה ב־1914.<ref></ref>

אסתר פיסארו נפטרה ב-20 בנובמבר 1951.

עבודותיהם של אסתר ולוסיאן פיסארו נמצאות בגלריית טייט ובאקדמיה המלכותית לאמנויות.

== גלריה ==
<gallery mode="packed" heights="200px">
File:Ruth en Naomi omhelzen elkaar, RP-P-1950-754.jpg | רות ונעמי
File:Ruth verzamelt aren, RP-P-1950-755.jpg | רות המואביה
File:Bijeenkomst van Boaz met de tien ouderlingen, RP-P-1950-757.jpg | בועז והזקנים
File:Drie vrouwen in een tuin Les Roses d'Antan, RP-P-1950-765.jpg | שלוש נשים בגן
File:Drie Japanse vrouwen in een tuin, RP-P-1950-776E.jpg | שלוש נשים יפניות

</gallery>

==קישורים חיצוניים==

* 

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1870
קטגוריה:בריטיות שנפטרו ב-1951
קטגוריה:בריטים שנפטרו ב-1951